**Rýchlostná cesta R6** (*R6*) je rýchlostná cesta na Slovensku, ktorá po svojom dobudovaní bude spájať D1 (križovatka *Beluša*) s Púchovom a hraničným priechodom do Česka pri Lysej pod Makytou. Nachádzať sa bude v koridore I/49 a prechádzať bude cez mierne zvlnený terén. Na hranici bude cesta R6 prepojená s českou diaľnicou D49. Obe cesty, R6 a D49 sú zaradené do pan európskej siete multimodálnych koridorov TEN-T. Predpokladaná dĺžka R6 je 30km. V minulosti, v zmysle rétoriky NDS a.s. výraznejšie rozostavanie cesty R6 aktuálne záviselo od postupu prác na diaľnici D49 na území Česka. České ŘSD (obdoba NDS a.s.) predpokladá, že D49 dosiahne na česko-slovenskú hranicu aspoň v polovičnom profile v roku 2033. Na českej strane bola v roku 2021 neďaleko Zlína spustená výstavba prvého, 17,3km dlhého úseku diaľnice D49, v príprave zostáva približne 40km, ktoré sú rozdelené do siedmich úsekov. 

V zmysle aktuálnych plánov ministerstva dopravy, nebudú do roku 2028 rozostavané ani sprejazdnené žiadne úseky cesty R6. Sprevádzkovanie rýchlostnej cesty v celej dĺžke trasy nemožno s ohľadom na aktuálne zámery ministerstva dopravy očakávať pred rokom 2040.

Prehľad úsekov rýchlostnej cesty R6
-----------------------------------

| Poradie úseku | Označenie úseku | Dĺžka úseku v km | Zahájenie výstavby
úseku | Uvedenie úseku do
prevádzky | Výjazdy a križovatky |
| --- | --- | --- | --- | --- | --- |
| 1. | Štátna hranica Slovensko/Česko - Mestečko | 11,0 | Nezaradené do plánu pred rokom 2028 | ? | 1. Mestečko |
| 2. | Mestečko - Púchov | 11,3 | Nezaradené do plánu pred rokom 2028 | ? | 2. Púchov - Západ
3. Púchov - Východ |
| 3. | Púchov, Východ - Beluša, križovatka R6xD1, pravá polovica | 7,7 | 1997 | 2005 | 901. Dočasné napojenie na cestu II/507
4. Dolné Kočkovce
5. Beluša
6. Beluša, križovatka R6xD1 |
| 3. | Púchov, Východ - Beluša, križovatka R6xD1, ľavá polovica + úprava existujúcej pravej polovice | 7,7 | Nezaradené do plánu pred rokom 2028 | ? | 4. Dolné Kočkovce
5. Beluša
6. Beluša, križovatka R6xD1 |

Úseky
-----

### Beluša, križovatka D1xR6 - Púchov, Východ

Daný úsek bol realizovaný v troch podúsekoch. Prvým podúsekom je časť ceste medzi diaľničnou križovatkou ciest R6 a D1 v Beluši a výjazdom Beluša, ktorý prepája cestu R6 s cestou I/61 s dĺžkou 1,2 km. Druhým podúsekom je časť cesty R6 medzi výjazdom Beluša a výjazdom Dolné Kočkovce, Za ním nasleduje tretí podúsek medzi výjazdom Dolné Kočkovce a dočasným napojením na cestu II/507, v mieste budúceho výjazdu Púchov - Východ, ktorý v rámci tejto stavby nebol realizovaný. Úsek cesty medzi Dolnými Kočkovcami a dočasným napojením nie je predbežne označený ako cesta R6, ale ako cesta I/49a, pretože v rámci úsporných opatrení sa na tomto podúseku nachádzajú úrovňové dočasné kríženia. Po dostavbe na plný profil a odstránení týchto krížení bude táto cesta prekategorizovaná na cestu R6. Celková dĺžka postaveného úseku je 7,7 km.

### Púchov-Lysá pod Makytou

Ide o plánovaný úsek, výstavbou ktorého sa skompletizuje rýchlostná cesta R6. V rámci neho sa dobuduje aj predošlý úsek tak, aby spĺňal technické parametre rýchlostnej cesty v polovičnom profile. Záverečné stanovisko ministerstva životného prostredia bolo vydané v marci 2009 a odporučilo výstavbu tzv. kombinovaného variantu, ktorý vznikol kombináciou viacerých navrhovaných variantov v súlade s pripomienkami dotknutých subjektov a obcí. Dĺžka tohto úseku je 23,202 kilometra vrátane 4,866 km, ktoré je potrebné dostavať južne od Púchova. Súčasťou stavby budú aj dve jednostranné odpočívadlá, jedno pri Dohňanoch v smere do Česka a druhé pri Lysej pod Makytou v smere do Púchova. Stavať by sa podľa Národnej diaľničnej spoločnosti malo v období od septembra 2014 do júla 2018 v polovičnom profile *(R11,5/80)*. Stavebné náklady by sa mali vyšplhať na sumu 285,815 milióna eur. Výstavbu druhého profilu bude potrebné realizovať podľa štúdií až vo vzdialenom časovom horizonte (po roku 2030). V novembri 2017 je úsek Púchov – Mestečko a Mestečko – štátna hranica v procese EIA.

Pozri aj
--------

* Zoznam diaľnic na Slovensku
* Zoznam rýchlostných ciest na Slovensku
* Harmonogram výstavby diaľnic a rýchlostných ciest

Referencie
----------

1. ↑   *Detail materiálu | Portal OV* [online]. rokovania.gov.sk, [cit. 2021-05-15]. Dostupné online.
2. ↑  KOVÁČ, Ján. *Prelomový plán výstavby ciest je vonku. Pozrite sa, kedy prídu na rad tie vaše* [online]. Denník E, 2021-05-12, [cit. 2021-05-15]. Dostupné online.
3. 1 2   *Rýchlostná cesta R6 Púchov - št. hranica SR/ČR* [online]. Bratislava: Ekojet, 2009, [cit. 2010-08-03]. Dostupné online.
4. ↑   *Púchov - štátna hranica SR/ČR* [online]. Bratislava: Národná diaľničná spoločnosť, 2010, [cit. 2010-08-03]. Dostupné online.
5. ↑   *Stavby* [online]. Národná diaľničná spoločnosť, [cit. 2017-12-22]. Dostupné online.

Externé odkazy
--------------

* Zoznam výjazdov, odpočívadiel a iných objektov
* Rýchlostná cesta R6 na stránke Národnej diaľničnej spoločnosti

| * z
* d
* u
Cestná infraštruktúra na Slovensku I |
| --- |
| Diaľnice a diaľničné privádzače | 
* D1
* D2
* D3
* D4
* PD5

 | Slovensko |
| Rýchlostné cesty | 
* R1
* R2
* R3
* R4
* R5
* R6
* R7
* R8

 |
| Cesty I. triedy | 
* 2
* 9
* 10
* 11
* 11a
* 11b
* 12
* 13
* 14
* 15
* 16
* 17
* 18
* 19
* 20
* 21
* 35
* 49
* 49a
* 51
* 54
* 57
* 59
* 60
* 61
* 61A
* 62
* 63
* 64
* 64A
* 64b
* 64c
* 65
* 65D
* 66
* 67
* 68
* 69
* 70
* 71
* 72
* 74
* 74A
* 74B
* 75
* 75A
* 76
* 77
* 77A
* 78
* 79
* 79A

 |
| Zaniknuté cesty a diaľnice | 
* 50
* 73
* 80
* D18
* D61
* D65
* D66
* D68
* D73
* R9

 |
| Európske cesty na Slovensku | 
* E 50
* E 58
* E 65
* E 71
* E 75
* E 77
* E 371
* E 442
* E 571
* E 572
* E 575

 |
| Pozri aj | 
* Harmonogram výstavby diaľnic a rýchlostných ciest
* Cestná infraštruktúra na Slovensku II
* Cestné tunely na Slovensku
* Európske cesty

 |


|  |  |
| --- | --- |
| Portal | Portál cestySlovenský portál |